РЕПУБЛИКА   БЪЛГАРИЯ
ТРИДЕСЕТ И ДЕВЕТО НАРОДНО СЪБРАНИЕ
ВХ. № 354-01-26 / 24.04.2003 г.								Проект!		
ЗАКОН
ЗА ВОЕННОИНВАЛИДИТЕ И ВОЕННОПОСТРАДАЛИТЕ

	Глава първа. 
	Основни положения
	Член 1. Този закон урежда правния статут, на военноинвалидите и военнопострадалите в Република България, правния статут на техните национални организации и тяхното подпомагане.
	Член 2. Този закон има следните цели:
1.	Създаване    на    подходящи    условия    на    военноинвалидите    и
военнопострадалите за реинтеграция чрез осигуряване на възможности за
самостоятелна или групова заетост;
2.	Координация на усилията на държавните институции и организациите
на военноинвалидите и военнопострадалите с цел реализиране на държавната
политика по отношение на военноинвалидите и военнопострадалите;
3.	Създаване на допълнителни условия за подпомагане на личностната
реализация на военноинвалидите и военнопострадалите.
	Член 3. По смисъла на този закон военноинвалиди са българските граждани, които са с намалена работоспособност в резултат на заболяване или злополука през време или по повод на изпълнение в мирно или военно време на кадрова, наборна, алтернативна военна служба, служба в мобилизационния резерв или служба в постоянния резерв.
	Член 4. По смисъла на този закон военнопострадали са:
1.	Преживелият съпруг и децата на български граждани, загинали през
време или по повод изпълнение на кадрова, наборна, алтернативна военна
служба, служба в мобилизационния резерв или служба в постоянния резерв, а
ако починалият не е оставил такива - родителите;
2.	Преживелият съпруг и децата на починалите военноинвалиди, а ако
починалият не е оставил такива   родителите;
3.	Съпруга (съпругата) и децата на военноинвалидите, а ако няма такива
- родителите.
	Член 5. /1/ Качеството военноинвалид и военнопострадал се придобива с обратна сила от деня на настъпване на предвидените в закона условия, ако заявлението за регистрация е подадено в едногодишен срок от този момент. В противен случай качеството се придобива от деня на подаване на заявлението.
	/2/ Редът на регистрация се определя с правилника за прилагане на закона.
	Глава втора.
	Права на военноинвалидите и военнопострадалите
	Член 6. /1/ Военноинвалидите с намалена работостпособност от 50 до
100 на сто имат право на лекарствени средства по списък, утвърден от
Министерството на здравеопазването, от всички аптеки по лична рецепта, като
заплащат 25 на сто от стойността им. Останалите 75 на сто за сметка на
държавния бюджет.
	121 Военноинвалидите с намалена работостпособност до 50 на сто имат правото по ал. 1, като заплащат 50 на сто от стойността на лекарствените средства. Останалите 50 на сто за сметка на държавния бюджет.
	/З/ В случаите, когато друг правен режим при заплащането на лекарствени средства предвижда по-големи облекчения, лицата по ал. 1 и 2 се ползват от този режим.
	/4/ В случаите, когато Националната здравноосигурителна каса е задължена за част от стойността на лекарствените средства по ал. 1 и 2, държавният бюджет поема разходите до съответния процент.
	Член 7. Военноинвалидите имат право на безплатно пътуване по железопътния транспорт, както и по държавния и общинския автомобилен транспорт.
	Член 8. Военноинвалидите и военнопострадалите се освобождават от такси или каквито и да е други плащания в полза на държавни и общински органи и организации за снабдяване с разрешения, лицензии, одобрения или каквито и да е други документи, необходими за законосъобразното функциониране на търговски обект.
	Член 9. Недвижимите имоти, които се стопанисват и управляват от Министерство на отбраната, се отдават задължително под наем на военноинвалид, военнопострадал или национална организация на военноинвалиди или военнопострадал и, в случай, че те предложат равни или сходни условия с гази оферта, класирана на пьрно място.
	Глава трета.
	Консултативен съвет за военноинвалидите и военнопострадалите   
	
Член 10. При Министерски съвет се учредява консултативен съвет за военноинвалидите и военнопострадалите.
	Член 11. /1/ Съветът се състои от председател, заместник-председател и членове, от които по един представител на Министерството на отбраната, Министерството на труда и социалната политика. Министерството на финансите, Министерството на здравеопазването, Министерството на транспорта, на Националния осигурителен институт, на Националното сдружение на общините и по трима представители на националните организации на военноинвалиди и военнопострадали.
	121 Председателят и заместник-председатслят на съвета се назначават от министър-председателя.
	/З/ Работата в съвета не се заплаща. Към съвета не могат ла се създават щатни длъжности за подпомагане на неговата дейност.
	Член 12. Консултативният съвет координира и наблюдава дейността на държавните и общинските органи за дейността им по отношение на военноинвалидите и военнопострадалите прави предложения до съответните ведомства за подобряване на работата им и сезира компетентните органи с предложения за законово и подзаконово регулиране на. отношения, свързани с военноинвалидите и военнопострадалите.
	Глава четвърта.
	Административнонаказателни разпоредби
	
Член 13. /1/ Който ползва облекчение по този закон, без да отговаря на условията за това, чрез подставено лице - военноинвалид или военнопострадал, се наказва с глоба или имуществена санкция от 500 до 5 000 лева.
	/2/ Когато деянието по ал. 1 е извършено повторно или е в големи размери, глобата или имуществената санкция е от 3 000 до 10 000 лева.
	/З/ Във всички случаи по ал. 1 и ал. 2, ползването на съответното облекчение се прекратява. Сключените договори се считат прекратени по право с постановяване на наказателното постановление.
	Член 14. /1/ Наказателните постановления по този закон се издават от ръководителите на ведомствата, които следят за спазването на законодателството в съответната област, в която е извършено нарушението.
	/2/ Нарушенията по този закон се констатират с актове, съставени от длъжностни лица от съответната администрация, подчинена на органа по ал. 1.
	Член 15. Актовете за нарушения и наказателните постановления по този закон се съставят, издават и обжалват по реда, предвиден в Закона за административните нарушения и наказания.
	Допълнителни разпоредби
	
	§1. /1/ Национална организация на военноинвалиди по смисъла на този закон е юридическо лице сдружение с нестопанска цел, определено за извършване на дейност в обществена полза, с уставни цели с национално значение за военноинвалидите, което има териториални организации в поне 25 общини в страната и не по-малко от 500 души членове, най-малко 70 на сто от които са военноинвалиди по смисъла на този закон.
	/2/ Национална организация на военнопострадали по смисъла на този закон е юридическо лице - сдружение с нестопанска цел, определено за извършване на дейност в обществена полза, с уставни цели с национално значение за военнопострадалите, което има териториалните организации в поне 15 общини в страната и не по-малко от 300 души членове, най-малко 70 на сто от които са военнопострадалите по смисъла на този закон.
	§2. "Деца" по смисъла на този закон са децата до навършване на 18-годишна възраст, а след навършването й, ако учат редовно - за срока на обучението, както и за времето, през което са на наборна военна служба, но не по-късно от навършването на, 26-годишна възраст.
	§3. "Сходни условия" по смисъла на този закон са налице, когато оферта на привилигировано по този закон лице предвижда до 10% по-ниска имуществена престация, оценена в български лева, от офертите на непривилигировани участници.
	Преходни и заключителни разпоредби

	§1. В Закона за отбраната и въоръжените сили на Република България /обн., Дв, бр. 112 от 27.12.1995 г., Изм. И доп.. Бр. 67 от 6.08.1996 г., Бр. 122 от
19.12.1997	г., Изм., Бр. 70 от 19.06.1998 г., Бр. 93 от 11.08.1998 г., Бр. 152 от
22.12.1997	г., Изм. И доп., Бр. 153 от 23.12.1998 г., Изм., Бр. 12 от 12.02.1999 г.,
Доп., Бр. 67 от 27.07.1999 г., Изм., Бр. 69 от 3.08.1999 г., Изм. И доп., Бр. 49 от
16.06.2000 г., Доп., Бр. 64 от 4.08.2000 г., Изм., Бр. 25 от 16.03.2001 г., Бр. 34 от
6.04.2001 г., Бр. 1 от 4.01.2002 г., Изм. И доп., Бр. 40 от 19.04.2002 г., Изм., Бр.
45 от 30.04.2002 г., Бр. 119 от 27.12.2002 г./ се правят следните допълнения и
изменения:
	1.	В Член   107 т.4 (изм., Дв, бр. 122 от 1997 г., Доп., Бр. 49 от 2000 г.)
След думата "починали" се добавя: "или трайно намалили работоспособността
си от 50 до 100 на сто".
Т. 5 (нова - дв, бр. 49 от 2000 г.) на Член 107 се отменя.
	2.	Член 212 се изменя така:
"Член 212. Военноинвалидите и военнопострадалите по смисъла на Закона за военноинвалидите и военнопострадалите ползват правата на пенсионираните военнослужещи по този закон.”
	§2. В Закона за замяна на воинските задължения с алтернативна служба /Обн. ДВ. бр. 131 от 6 Ноември 1998 г. изм. ДВ. бр.69 от 3 Август 1999г., изм. ДВ. бр.49 от 16 Юни 2000г./ се прави следното допълнение:
	В Член 12 се създава нова алинея 2а:
"ал. 2а Комисията по алтернативната служба задължително уважава постъпила молба от брат или син на военноинвалид.”
	§ 3. В Закона за възстановяване собствеността върху одържавени недвижими имоти /обн., Дв, бр. 15 от 21.02.1992 г., Доп., Бр. 28 от 3.04.1992 г., Изм. И доп., Бр. 20 от 24.02.1995 г., Бр. 40 от 2.05.1995 г., Изм. И доп., Бр. 87 от 29.09.1995 г., Изм. И доп., Бр. 51 от 14.06.1996 г.; Изм. И доп.. Бр. 107 от 1 8. 1 1 . 1 997 г., Изм. И доп., Бр. 45 от 2 1 .04. 1 998 г., Изм., Бр. 9 от 1 .02.2000 г./ се прави следното допълнение:
В Член 2 ал. 1 след думите "преименувала в Наредба за събиране на държавните вземания (обн., Дв. бр. 59 от 1963 г.; Изм., Бр. 67 от 1963 г., Бр. 96 от 1964 г., Бр. 73 от 1979 г.; Изм. И доп., Бр. 68 от 1982 г., Бр. 77 от 1983. г. И бр. 62 от 1988 г.)," се добавя: "по разпореждане на Министерския съвет № 1302 от 1951 год."
	§4. В Закона за насърчаване на заетостта (обн. ДВ. бр.112 от 29 Декември 2001 г., изм. ДВ. бр.54 от 31 Май 2002г., изм. ДВ. бр.120 от 29 Декември 2002г., изм. ДВ. бр.26 от 24 Март 2003г.) се правят следните изменения и допълнения.
	 В Член  36, ал.1     след    думата    "възраст",    се     добавя “или военноинвалид”.
	§5. В Кодекса за задължителното обществено осигуряване /Обн., Дв, бр. 110 от 17.12.1999 г., Изм. И доп., Бр. 64 от 4.08,2000 г., Изм., Бр. 1 от 2.01.2001 г., Доп., Бр. 35 от 10.04.2001 г., Изм., Бр. 41 от 24.04.2001 г., Изм. И доп., Бр. 1 от 4.01. 2002 г., Бр. 10 от 29.01.2002 г., Изм. И доп., Бр. 45 от 30.04.2002 г., Бр. 74 от 30.07.2002 г., Доп., Бр. 112 от 29.11.2002 г., Изм. И доп., Бр. 119 от 27.12.2002 г., Доп., Бр. 120 от 29.12.2002 г., Изм. И доп., Бр. 8 от 28.01.2003 г./ се правят следните изменения и допълнения:
	1.	В Член 85 се създава нова алинея 4:
	"ал. 4 Лицата, които са загубили работоспособността си под 50 на сто поради причините, дефинирани в ал. 1 и 2, имат право на пенсия за военна инвалидност, ако степента на намалена работоспособност впоследствие се е увеличила над 50 на сто. Правото на пенсия не възниква, ако последващото увеличаване на степента на намалената работоспособност е причинено умишлено от пострадалия.
	2.	В Член 86 се правят следните изменения:
	В алинея 1 таблицата се променя както следва:

	Намалена работоспособност	

	Над 90 на сто	7 1-90 на сто	50-70,99 на сто	
Редници и Сержанти	220 на сто	200 на сто	 1 60 на сто	
Офицери	250 на сто	220 на сто	1 80 на сто	
	§6. В Закона за облагане доходите на физическите лица /обн., Дв, бр. 118 от 11.12.1997 г., Изм., И доп., Бр. 71 от 23.06.1998 г., Бр. 153 от 23.12.1998 г., Доп., Бр. 50 от 1.06.1999 г., Изм., Бр. 103 от 30.11.1999 г., Изм. И доп., Бр. 111 от 21.12.1999 г., Бр. 105 от 19.12.2000 г., Бр. 110 от 21.12.2001 г., Доп., Бр. 40 от 19.04.2002 г., Изм., Бр. 45 от 30.04.2002 г., Доп., Бр. 61 от 21.06.2002 г., Изм. И дои., Бр. 118 от 20.12.2002 г./ се прави следното допълнение:
	В Член 29 ал. З след думите "от 50 до 100 на сто" се добавя следния текст: "и военноинвалидите с намалена работоспособност до 50 на сто". Създава се изречение второ със следния текст: "Данъчната основа за облагане на доходите на военноинвалиди с намалена работоспособност от 50 до 100 на сто се определя, като полученият облагаем доход се намалява с четворния размер на необлагаемия месечен, съответно годишен, минимум."
	§7. В Закона за корпоративното подоходно облагане /обн., Дв, бр. 115 от 5.12.1997 г., Попр., Бр. 19 от 17.02.1998 г., Доп., Бр. 21 от 20,02.1998 г., Изм. И дол., Бр. 153 от 23.12.1998 г., Изм., Бр. 12 от 12.02.1999 г., Доп., Бр. 50 от 1.06.1999 г., Изм., Бр. 51 от 4.06.1999 г., Доп., Бр. 64 от 16.07.1999 г., Изм. И доп., Бр. 81 от 14.09.1999 г., Изм., Бр. 103 от 30.11.1999 г., Доп., Бр. 110 от 17.12.1999 г., Изм. И доп., Бр. 111 от 21.12.1999 г., Бр. 105 от 19.12.2000 г., Дон., Бр. 108 от 29.12.2000 г., Бр. 34 от 6.04.2001 г., Изм. И доп., Бр. 110 от
21.12.2001	г., Бр. 45 от 30.04.2002 г., Доп., Бр. 61 от 21.06.2002 г., Бр. 62 от
25.06.2001	г., Изм. И доп., Бр.  119 от 27.12.2002 г./ се правят следните
изменения и допълнения:
	В Член 47 се правят следните изменения и допълнения: 
	А) досегашният текст става ал. 1; 
	Б) създава нова алинея 2:
	"ал. 2. Данъкът по Член 34, дължим от военноинвалиди, е в размер 7,5 на сто."
	§8. В Закона за местните данъци и такси /обн., Дв, бр. 117 от 10.12.1997 г., Изм. И доп., Бр. 71 от 23.06.1998 г., Изм., Бр. 83 от 21.07.1998 г., Изм. И доп., Бр. 105 от 8.09.1998 г., Бр. 153 от 23.12.1998 г., Изм., Бр. 103 от 30.11.1999 г., Изм. И доп., Бр. 34 от 25.04.2000 г., Бр. 102 от 15.12.2000 г., Бр. 109 от 18.12.2001 г., Изм., Бр. 28 от 19.03.2002 г., Изм. И доп., Бр. 45 от 30,04.2002 г., Бр. 56 от 7.06.2002 г., Бр. 119 от 27.12.2002 г./ се правят следните допълнения:
	1.	В Раздел ІІ "Местни такси" се създава нов Член 8а:
	Член 8а. "Военноинвалидите са освободени от заплащане на местни такси по този закон с изключение на таксите по глава трета, раздел V."
2.	В Член 25 ал. 2 (изм. - дв, бр. 119 от 2002 г.) След думите "от 50 до
100 на сто" се поставя запетая и се добавя следният текст: "военноинвалид с
намалена работоспособност до 50 на сто". Създава се изречение второ:
""Военноинвалидите с намалена работоспособност от 50 до 100 на сто се
освобождават от този данък".
3.		В Член 25 се създава нова алинея 3:
	Ал.З - За имот, собственост на националнопредставена организация на военноинвалиди данъкът се далжи със 75 на сто намаление.
	4.	В Член 38 ал. 1 се създава нова точка 9:
	т.9. "имуществото на наследодателя за частта на наследника, когато наследникът е военноинвалид" .
	5. В Член 48 ал. 1 т. З (изм. - дв, бр. 119 от 2002 г.) След думите "от 50 до 100 на сто" се поставя запетая и се добавя следният текст: " военноинвалиди".
	§9. По отношение на заварените случаи, качеството военноинвалид и военнопострадал се придобива с обратна сила от деня на влизане на този закон в сила, ако заявлението за регистрация е настъпило в шестмесечен срок от този момент. В противен случай качеството се придобива от деня на подаване на заявлението.
	§10. Законът влиза в сила от 1.01.2004 година.
	§11. Изпълнението на този закон се възлага на Министерския съвет, който издава правилник за прилагането му в срок до 1.01.2004 година.
МОТИВИ
КЪМ ПРОЕКТА НА ЗАКОН ЗА ВОЕННОИНВАЛИДИТЕ И ВОЕННОПОСТРАДАЛИТЕ
	Към настоящия момент в системата на българското обективно право липсва нормативен акт, който да регулира правните отношения в областта на правния статут на една особена група граждани - военноинвалиди и военнопострадали. В действащото законодателство не е задоволително дефинирано съдържанието на понятията военноинвалид и военнопострадал, не е предвиден ред за регистриране.  Информацията относно размера и спецификите на групата не е достатъчна и ценрализирана и поради това не може да бъде ефективно използвана. Понастоящем липсва и държавно-обществена специализирана структура, която пряко да наблюдава и да отговаря за изготвянето на обща стратегия по отношение на военноинвалидите и военнопострадалите. В областта на предоставените от законодателя субективни права, военноинвалидите не се разграничават от другите инвалиди, а с оглед на особените им заслуги към независимостта, суверенитета и териториалната цялост на страната, държавата би трябвало да полага особени грижи за тях и военнопострадалите. Именно тези основни въпроси си поставя за цел да регулира бъдещия закон.
	С приемането на Закон за военноинвалидите и военнопострадалите ще се възстанови една традиция в българското обективно право, която е съществувала след Първата световна война. Възстановява се особената закрила от страна на обществото към военноинвалидите и военнопострадалите.
	В проектозакона групите на военноинвалидите и военнопострадалите са дефинирани по такъв начин, че е постигнат балансиран обхват на лицата, ползващи се от съответния статут. Въвежда се контрол за законосъобразност за придобиването на съответното качество под формата на регистрационен режим. Всички актове в хода на производството подлежат на обжалване по реда на Закона за административното производство. Чрез предвидените регистри държавата и всички заинтересувани лица ще имат възможност да получават изчерпателна информация и обезпечават адекватност при вземането на управленски решения.
	С оглед създаването на административно-обществен контрол по прилагането на закона и изработването на експертно ниво на държавната политика по отношение на военноинвалидите и военнопострадалите е предвиден специализиран орган към Министерски съвет.
	Имуществените права, които по силата на бъдещия закон ще придобият военноинвалидите и военнопострадалите, са заимствани до голяма степен от приетия през 1998 год. Закон за ветераните от войните. Те са в пряка връзка със здравословното състояние или презюмираното тежко материално положение на лицата. Със закона се създават и механизми за увеличаване на трудовата заетост на военноинвалидите и военнопострадалите, за да имат възможност сами да поемат отговорността за своята издръжка.
	Предлаганият от нас проект е изготвен в тясно взаимодействие със Съюза на военноинвалидите и военнопстрадалите в България, така че е използван значителния опит и наблюдения на организацията и са взети предвид практическите проблеми на попадащата под регулацията на проектозакона група.
	Проектът отговаря на европейските стандарти и представлява принос в хармонизирането на българското законодателство с това на страните-членки на Европейския съюз.

24.04.2003 г.			Вносители: Росица Тоткова и група н.п. (ПС на ОДС)